**Ві́ктар Сярге́евіч Камянко́ў** (нар. у 1956 годзе, Мокравічы, Магілёўская вобласць, Беларуская ССР) — доктар юрыдычных навук, Старшыня Вышэйшага гаспадарчага суда Рэспублікі Беларусь, старшыня грамадскага аб’яднання «Беларускі рэспубліканскі саюз юрыстаў».

Біяграфія
---------

Віктар Сяргеевіч нарадзіўся ў 1956 годзе, у Магілёскай вобласці Беларускай ССР.

Скончыў юрыдычны факультэт Беларускага дзяржаўнага ўніверсітэта ў 1978 годзе. Пасля заканчэння вучобы, пачаў сваю кар’еру ў якасці стажора пракуратуры Кастрычніцкага раёна г. Магілёва. У перыяд з 1979 па 1983 год быў памочнікам пракурора Кастрычніцкага раёна, а потым і старшым памочнікам пракурора па Ленінскаму раёну г. Магілёва. З 1987 па 1992 год з’яўляўся намеснікам начальніка, а потым і начальнікам аддзела па наглядзе за разглядам грамадзянскіх спраў у органах Пракуратуры Рэспублікі Беларусь.

З 1993 года працаваў у Вышэйшым гаспадарчым судзе Рэспублікі Беларусь з пачатку на пасадзе намесніка старшыні, потым — першага намесніка старшыні, а ў 2001 годзе быў прызначаны старшынёй Вышэйшага гаспадрачага суда Рэспублікі Беларусь. Займаў гэтую пасаду да скасавання ВГС, як асобнага органа.

Займае пасаду старшыні грамадскага аб’яднання «Беларускі рэспубліканскі саюз юрыстаў», намеснікам старшыні Міжнароднага саюза юрыстаў (Масква).

Навуковая дзейнасць
-------------------

Кандыдатцкую дысертацыю абараніў у 1994 па напрамку грамадзянскага працэсу. У 2004 абараніў доктарскую дысертацыю па тэме «Прававыя гарантыі абароны інтарэсаў юрыдычных асобаў і грамадзян у гаспадарчым (арбітражным) працэсе».

З’яўляецца адным з распрацоўшчыкаў мадэльных Грамадзянскіх кодэксаў краін СНД і Закона аб банкруцтве, а так сама шэрагу важнейшых нарматыўных прававых актаў Рэспублікі Беларусь, такіх як:

* канцэпцыя судова-прававой рэформы;
* Грамадзянскага працэсуальнага кодэкса;
* Закону «Аб судаўладкаванні і статусе суддзяў»;
* Закону «Аб эканамічнай неплацежаздольнасці (банкруцтве)»;
* Закону «Аб медыяцыі»;
* Закону «Аб трыцейскіх судах»;
* Закону «Аб фізічнай культуры і спорце»;
* праекты дэкрэтаў і ўказаў Прэзідэнта Рэспублікі Беларусь;
* пастаноў Савета Міністраў Рэспублікі Беларусь;
* пастаноў Пленума Вышэйшага Гаспадарчага Суда Рэспублікі Беларусь.

Ініцыяваў такія вучэбныя дысцыпліны і навуковыя напрамкі, як:

* асаблівасці разгляду спраў аб эканамічнай неплацежаздольнасці (банкруцтве);
* спартыўнае права;
* энергетычнае права;
* альтэрнатыўнае ўрэгуляванне спрэчак.

З 2004 года ўзначальвае кафедру фінансавага права і прававога рэгулявання гаспадарчай дзейнасці юрыдычнага факультэта БДУ.

Узнагароды і званні
-------------------

Мае наступныя ўзнагароды і званні:

* Заслужаны юрыст Рэспублікі Беларусь (1994);
* Вышэйшы кваліфікацыйны клас суддзі (1998);
* Ордэн Пашаны (2002);
* Выдатнік адукацыі;
* Граматы і адзнакі Нацыянальнага сходу Рэспублікі Беларусь;
* Граматы і адзнакі Савета Міністраў Рэспублікі Беларусь;
* Граматы і адзнакі Выканаўчага Камітэта СНД, Эканамічнага суда СНД;
* Граматы і адзнакі Канстытуцыйнага суда Рэспублікі Беларусь;
* Граматы і адзнакі Генеральнай пракуратуры Рэспублікі Беларусь;
* Граматы і адзнакі Міністэрства юстыцыі Рэспублікі Беларусь, а так сама іншых ведамстваў.

Зноскі
------

1. 1 2 3  Юрыдычны факультэт. Гісторыя. Сучаснасць. Імёны / рэдсавет : С. А. Балашэнка (старш.) і інш. ; рэдкал. : С. А. Балашэнка (адк. рэд.), А. В. Шыдлоўскі (нам. адк. рэд.) [і інш.]. — Мінск : БДУ, 2015. — 263 с. : іл.
2. 1 2   Архівавана 24 мая 2017.
3. ↑  Архіўная копія **(нявызн.)**(недаступная спасылка). Архівавана з першакрыніцы 18 жніўня 2017. Праверана 11 жніўня 2017.
4. 1 2